Държавен вестник, бр. 89, 2015 г., стр. 23

БРОЙ  89	
Д Ъ Р Ж А В Е Н  В Е С Т Н И К 	
СТР.  23  
лица за изпълнение на задълженията, които 
са им наложени от България, както са зало­
жени в това Споразумение, но изпълнението 
на тези задължения остава отговорност на 
предоставящите информация български фи­
нансови институции. 
4. Предотвратяване на заобикалянето
България ще въведе изисквания, които са 
необходими, за да предотврати възприемането 
от финансовите институции на практики, 
които целят заобикаляне на задълженията 
за предоставяне на информация съгласно 
това Споразумение. 
Член 6
Взаимен ангажимент за продължаване на 
действията за насърчаване на ефективния 
обмен на информация и прозрачността
1. Третиране на транзитни плащания и 
брутни постъпления 
Страните се ангажират да работят помежду 
си и заедно с други партньорски юрисдикции, 
за да разработят практически и ефективен 
алтернативен подход, за да постигнат като 
цел минимално обременително удържане 
на данък върху чуждестранни транзитни 
плащания и брутни постъпления. 
2. Документация за сметки, поддържани 
към 30 юни 2014 г. 
По отношение на американски сметки, за 
които се предоставя информация, поддържа­
ни от предоставяща информация българска 
финансова институция към 30 юни 2014 г., 
България се ангажира да създаде правила 
до 1 януари 2017 г. за предоставянето на 
информация относно 2017 г. и последващи­
те години, съгласно които предоставящите 
информация български финансови инсти­
туции са длъжни да набавят американския 
ДИН на всяко определено американско лице 
според изискванията на буква а) на алинея 2 
на член 2 на това Споразумение. 
Член 7
Последователност при прилагането на FATCA 
към партньорските юрисдикции
1. На България ще бъдат предоставени 
ползите от всички други по-благоприятни 
условия на чл. 4 или Приложение І на това 
Споразумение, свързани с прилагането на 
FAТCA към българските финансови инсти­
туции, предоставени на друга партньорска 
юрисдикция на основание подписано дву­
странно споразумение, съгласно което дру­
гата партньорска юрисдикция се ангажира 
да поеме същите задължения като България, 
описани в чл. 2 и 3 на това Споразумение, 
и е обект на същите условия, посочени в 
тези членове и в член 5 до член 9 на това 
Споразумение.
2. Съединените американски щати ще 
уведомят България за всички такива по-бла­
гоприятни условия и тези по-благоприятни 
условия ще се приложат автоматично към 
това Споразумение така, както ако тези ус­
ловия бяха определени в това Споразумение 
и влезли в сила от датата на подписване на 
споразумението, съдържащо по-благопри­
ятните условия, освен ако България откаже 
прилагането им в писмена форма.
Член 8
Консултации и изменения
1. В случаите на възникнали затруднения 
по прилагането на това Споразумение всяка 
страна може да поиска консултации по раз­
работването на подходящи мерки, за да се 
осигури изпълнението на това Споразумение.
2. Това Споразумение може да бъде про­
менено по взаимно писмено съгласие на 
страните. Освен ако не е уговорено друго, 
такова изменение ще влезе в сила по съ­
щите процедури, както са регламентирани 
в член 10, алинея 1 на това Споразумение.
Член 9
Приложения
Приложенията съставляват неразделна 
част от това Споразумение.
Член 10
Срок на Споразумението
1. Споразумението ще влезе в сила на 
датата на писмено уведомление на Българя 
до САЩ, че България е завършила своите 
необходими вътрешни процедури за влизане 
в сила на това Споразумение.
2. Всяка страна може да прекрати това 
Споразумение чрез изпращане на другата 
страна на уведомление за прекратяване в 
писмена форма. Такова прекратяване има 
действие на първия ден на месеца, следващ 
изтичането на период от 12 месеца от датата 
на уведомлението за прекратяване.
3. Страните ще се консултират на добра 
воля преди 31 декември 2016 г. за изменение 
на това Споразумение, ако е необходимо, за 
да се отрази развитието по ангажиментите 
съгласно член 6 на това Споразумение. 
В удостоверение на горното долуподпи­
саните, надлежно упълномощени за това 
от съответните си правителства, подписаха 
това Споразумение.
Изготвено в София в два оригинални 
екземпляра на български и английски език, 
като двата текста имат еднаква сила, на 
5 декември 2014 г. 
За правителството
За правителството
на Република 
на Съединените
България:
американски щати:
Владислав Горанов,
Марси Рийс,
министър на
посланик на САЩ
финансите
в Република България